Prezident uchun avtomobil: “Kortej” sedani sinovlaridan olingan video e’lon qilindi (video)

Internetda davlatning birinchi shaxslari uchun lyuks sinfidagi avtomobillar lineykasidagi sedanning sinab ko‘rilishi aks etgan video paydo bo‘ldi, deb yozadi “RIA Novosti”.
Rolikda avtomobil Dmitrov yaqinidagi “NAMI” Markaziy ilmiy-tadqiqot avtomobil va avtomotor instituti poligonidan o‘tib borayotganini ko‘rish mumkin. Video mualliflari so‘zlariga ko‘ra, sedanga sakkiz silindrli 650 ot kuchiga teng dvigatel va to‘qqiz pog‘onali uzatish qutisi o‘rnatilgan.
“Sinovlarning ushbu bosqichi kuch agregatini o‘lchamiga yetkazishga qaratilgan”, — dedi ular.